Sag om hvorvidt ny domsforhandling skal foregå samt spørgsmålet om, hvorvidt tiltalte fortsat skal varetægtsfængsles
Ret: Østre Landsret (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

UDSKRIFT
AF

ØSTRE LANDSRETS RETSBOG
____________

Den 28. marts 2008 kl. 09:00 holdt Østre Landsret offentligt retsmøde i

retsbygningen, Bredgade 59, København.

Som dommere fungerede landsdommerne Teilmann, B. Tegldal og Kari

Sørensen (kst.), førstnævnte som rettens formand.

Som protokolfører fungerede Medarbejder ved retten.

Der foretoges fortsat hovedforhandling

3. afd. N nr. S-3381-07:

Anklagemyndigheden

mod

Tiltalte

(CPR nr. (Født 1982))

(advokat Anders Boelskifte, besk.)

For anklagemyndigheden mødte Statsadvokaten for Nordsjælland og

Københavns Vestegn ved Anklager.

Som beskikket forsvarer for tiltalte mødte advokat Anders Boelskifte.

Tiltalte var fremstillet.

De udtagne nævninger var alle mødt.



- 2 -

Efter votering afsagde retten sålydende

k e n d e l s e:

Efter de lægelige udtalelser i sagen sammenholdt med oplysningerne om

det af tiltalte be-gåede voldsforhold lægger retten til grund, at tiltalte på

gerningstidspunktet var utilregnelig på grund af sindssygdom. Tiltalte er

herefter straffri i medfør af straffelovens § 16, stk. 1. Retten kan på

denne baggrund ikke tiltræde nævningernes erklæring vedrørende

tillægs-spørgsmål 1, der har som konsekvens, at en straf skal udmåles,

og bestemmer derfor i med-før af en analogt af den hidtidige

retsplejelovs § 904, at ny domsforhandling skal foregå.

T h i b e s t e m m e s:

Ny domsforhandling i denne sag skal foregå.

Retsformanden dimitterede nævningerne.

Anklageren begærede tiltalte fortsat varetægtsfængslet i 4 uger i medfør

af retsplejelovens § 762, stk. 1, nr. 2, under sagens fortsatte behandling.

Tiltalte og forsvareren protesterede herimod.

Spørgsmålet procederedes.

Tiltalte havde lejlighed til at udtale sig.

Efter votering afsagdes sålydende

k e n d e l s e:

Efter nævningernes bekræftende besvarelse af hovedspørgsmålene 1, 2

og subsidiært hovedspørgsmål 3 a, som retten har tiltrådt, er tiltalte

skyldig blandt andet i overtrædelse af straffelovens § 244.



- 3 -

Under hensyn til tiltaltes forstraffe og til de lægelige oplysninger om

tiltaltes psykiske hel-bredsforhold, er der bestemte grunde til at frygte,

at han på fri fod vil begå ny ligeartet kri-minalitet.

Da det må lægges til grund, at tiltalte er straffri, og da det efter rettens

opfattelse må for-ventes, at tiltalte for de forhold, hvori han er fundet

skyldig, idømmes en foranstaltning i medfør af straffelovens § 68, der

indebærer, at tiltalte skal eller kan anbringes i institution, findes fortsat

varetægtsfængsling ikke at være i strid med retsplejelovens § 762, stk.

3.

Herefter er betingelserne for fortsat varetægtsfængsling i medfør af

retsplejelovens § 762, stk. 1, nr. 2, opfyldt.

T h i b e s t e m m e s :

Tiltalte skal forblive varetægtsfængslet med frist til den 25. april 2008.

Forsvareren påkærede den første kendelse til Højesteret med påstand

om, at nævningesa-gen færdiggøres i overensstemmelse med

nævningernes benægtende besvarelse af tillægs-spørgsmål 1, idet den

benægtende besvarelse af tillægsspørgsmålet i denne sag, hvor til-talte

har været frihedsberøvet i 9 måneder og 20 dage i almindeligt arresthus,

må anses for det for tiltalte gunstigste resultat og derfor ikke kan

tilsidesættes af de juridiske dommere.

Endvidere påkærede forsvareren kendelsen om fortsat

varetægtsfængsling med påstand om løsladelse.

På forespørgsel af anklageren præciserede retsformanden, at kendelsen

vedrørende tilsidesættelse af nævningernes benægtende besvarelse af

tillægsspørgsmål 1 alene medfører ny domsforhandling for så vidt angår

dette spørgsmål og retsfølgen.



Retten fastsatte salær til den beskikkede forsvarer, advokat Anders

Boelskifte, til 45.000 kr. med tillæg af moms. Beløbet betales foreløbigt

af statskassen.

Retten fastsatte salæret til den for Forurettede beskikkede

bistandsadvokat, advokat Poul Jost Jensen til 6.000 kr. med tillæg af

moms, der betales af statskassen.



- 4 -

Retten hævet kl. 10.10.